2019. gada Rīkojums Nr.

Rīgā (prot. Nr. .§)

**Par valsts budžeta finansējuma sadalījumu programmas**

**„Latvijas skolas soma” īstenošanai 2018./2019. mācību gada**

**otrajā semestrī**

1. Apstiprināt valsts budžeta apakšprogrammas 22.12.00 „Latvijas valsts simtgades programma” finansējuma sadalījumu izglītības iestāžu, kuras klātienē īsteno vispārējās un speciālās pamatizglītības, vispārējās vidējās izglītības, profesionālās pamatizglītības un profesionālās vidējās izglītības programmas, dibinātājiem (turpmāk – finansējuma saņēmēji) programmas „Latvijas skolas soma” īstenošanai 2018./2019. mācību gada otrajā semestrī (1. pielikums).

2. Pamatojoties uz savstarpēji noslēgtu finansēšanas līgumu par valsts budžeta līdzekļu piešķiršanu, Kultūras ministrijai nodrošināt šā rīkojuma 1. punktā minētā finansējuma pārskaitīšanu biedrībām un komersantiem uz finansējuma saņēmēja kontu Valsts kasē, savukārt citām ministrijām, pašvaldībām un augstākās izglītības iestādēm finansējumu nodrošināt kā transferta pārskaitījumu.

3. Finansējuma saņēmēji sagatavo pārskatu par finansējuma izlietojumu laikposmā no 2019. gada 1. janvāra līdz 2019. gada 21. jūnijam un iesniedz to līdz 2019. gada 15. jūlijam elektroniski (2. pielikums). Pārskatu sagatavošanai, pārbaudei, parakstīšanai un iesniegšanai lieto informācijas sistēmu „Ministriju, centrālo valsts iestāžu un pašvaldību budžeta pārskatu informācijas sistēma” („ePārskati”), atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu.

4. Divu nedēļu laikā pēc pārskata iesniegšanas Kultūras ministrija informācijas sistēmā „ePārskati” pārbauda pārskata atbilstību piešķirtā finansējuma izlietojumam un apstiprina pārskatu.

Ministru prezidents M.Kučinskis

Kultūras ministra vietā

tieslietu ministrs Dz.Rasnačs

Vīza: valsts sekretāre D.Vilsone